cyanic-selkie/wikianc huggingface dataset:
দীপাবলি
দীপাবলি বা দেওয়ালি হলো হিন্দুদের একটি প্রধান ধর্মীয় উৎসব। এটি হিন্দু পঞ্জিকায় কার্তিক মাসে অনুষ্ঠিত হয়, যা গ্রেগরীয় বর্ষপঞ্জির অক্টোবর বা নভেম্বর মাসে পড়ে। অন্যান্য ভারতীয় অন্যান্য ধর্মাবলম্বীরাও এটি উদযাপন করে থাকে। এটি আধ্যাত্মিক "অন্ধকারের ওপর আলোর বিজয়, মন্দের ওপর ভালোর, এবং অজ্ঞতার ওপর জ্ঞানের প্রতীক"। এই দিন সব হিন্দুর বাড়িতে নানা ধরনের অনুষ্ঠানের আয়োজন করেন। তবে জৈন-শিখ ধর্মালম্বীরাও এই সময়ে একই ধরনের উৎসব পালন করে থাকেন। দীপাবলি ভারত, নেপাল, শ্রীলঙ্কা, মিয়ানমার, মরিশাস, গায়ানা, ত্রিনিদাদ ও টোবাগো, সুরিনাম, মালয়েশিয়া, সিঙ্গাপুর ও ফিজিতে একটি সরকারি ছুটির দিন। বাংলাদেশেও এই দিনে শিক্ষা প্রতিষ্ঠানগুলোতে ছুটি দেওয়া হয়।
ধর্মীয় তাৎপর্য
থাম্ব|দীপাবলির রাতে প্রদীপসজ্জা "দীপাবলি" (সংস্কৃত: दीपावली) নামটির অর্থ "প্রদীপের সমষ্টি"। এই দিন হিন্দুরা ঘরে ঘরে ছোটো মাটির প্রদীপ জ্বালেন। দীপাবলির অনুষ্ঠানে সারি-সারি প্রদীপের আলোতে স্বর্গের দেবতাকে গৃহে বরণ করে নেওয়া হয়। এই প্রদীপ জ্বালানো অমঙ্গল বিতাড়নের প্রতীক। উত্তর ভারতে দীপাবলির সময় নতুন পোশাক পড়া, পরিবার ও বন্ধুবান্ধবদের মধ্যে মিষ্টি বিতরণের প্রথাও আছে।
দীপাবলির মাধ্যমে উপনিষদের আজ্ঞায় এই কথাটা খুবই সদৃঢ় ভাবে চরিতার্থ হয়ে ওঠে,
"অসতো মা সত্ গময়। তমসো মা জ্যোতির্গময়। মৃত্যোর্মা অমৃতং গময়। ওঁ শান্তিঃ ওঁ শান্তিঃ ওঁ শান্তিঃ॥
অর্থাৎ, অসৎ হতে সত্যে নিয়ে যাও, অন্ধকার হতে জ্যোতিতে নিয়ে যাও, মৃত্যু হতে অমরত্বে নিয়ে যাও। সর্বত্র যেন ছড়িয়ে পড়ুক শান্তির বার্তা।"
গুরুত্বপূর্ণ ধর্মীয় ঘটনা
উত্তর ভারতীয় হিন্দুদের মতে দীপাবলির দিনেই শ্রীরামচন্দ্র চৌদ্দ বছরের নির্বাসনের পর অযোধ্যা ফেরেন। নিজের পরমপ্রিয় রাজাকে ফিরে পেয়ে অযোধ্যাবাসীরা ঘিয়ের প্রদীপ জ্বেলে সাজিয়ে তোলেন তাদের রাজধানীটাকে।
জৈন মতে, ৫২৭ খ্রিস্টপূর্বাব্দে মহাবীর দীপাবলির দিনেই মোক্ষ বা নির্বাণ লাভ করেছিলেন।
১৬১৯ খ্রিষ্টাব্দে শিখদের ষষ্ঠ গুরু হরগোবিন্দ ও ৫২ জন রাজপুত্র দীপাবলির দিন মুক্তি পেয়েছিলেন বলে শিখরাও এই উৎসব পালন করেন।
আর্য সমাজ এই দিনে স্বামী দয়ানন্দ সরস্বতীর মৃত্যুদিন পালন করে। তারা এই দিনটি "শারদীয়া নব-শস্যেষ্টি" হিসেবেও পালন করেন। এছাড়া, নেপাল-ভারত-বাংলাদেশের সকল সম্প্রদায়ের মানুষের মধ্যেই এই উৎসব নিয়ে উদ্দীপনা লক্ষ্য করা যায়।
আয়োজনের সময়
থাম্ব|অগ্নি ফানুস আশ্বিন মাসের কৃষ্ণা ত্রয়োদশীর দিন ধনতেরাস অথবা ধনত্রয়োদশী অনুষ্ঠানের মধ্য দিয়ে দীপাবলি উৎসবের সূচনা হয়। কার্তিক মাসের শুক্লা দ্বিতীয়া তিথিতে ভাইফোঁটা অনুষ্ঠানের মাধ্যমে এই উৎসব শেষ হয়। নবরাত্রি উৎসব অথবা বাঙালিদের দুর্গোৎসব শেষ হওয়ার ১৮ দিন পর দীপাবলি শুরু হয়। গ্রেগরিয়ান ক্যালেন্ডার অনুসারে, মধ্য-অক্টোবর থেকে মধ্য-নভেম্বরের মধ্যে দীপাবলি অনুষ্ঠিত হয়।
ভূত চতুর্দশী
দ্বিতীয় দিনটিকে বলে ভূত চতুর্দশী। এই দিনে বাঙালিরা বাড়ির চোদ্দোটা এঁদো কোণায় চোদ্দোটা প্রদীপ জ্বালিয়ে কালো মুছিয়ে আলোকিত করে তোলেন বাড়িটাকে। কথায় আছে যে এমনটা করলে ভূতপ্রেত পরিবার আর স্বজনদের ঘাড়ের কাছে নড়তে পারে না; এমনটাও লোককথায় শোনা যায় যে, এই প্রদীপসজ্জার মাধ্যমে পরিবারের পিতৃপুরুষদের অনুষ্ঠানে পদার্পণ করার জন্য নিমন্ত্রণ পাঠানো হয়, যাতে তারা মায়ের বাৎসরিক আগমনে উপস্থিত হয়ে সবাইকে শুভাশিস দিয়ে নিজেরা মায়ের আশীর্বাদে মোক্ষ লাভ করবেন।
অমাবস্যায় উৎসব
তৃতীয় দিন কার্তিক অমাবস্যায় যেখানে উত্তর ভারতে লক্ষ্মীর পূজা চলছে, পশ্চিমবঙ্গে দারুণ জাঁকজমকে ঘটা করে পালন করা হয় কালীপূজা। অবশ্য সেদিন আদি পশ্চিমবঙ্গ বাসিন্দারা, ঘটিরা, বাড়িতে লক্ষ্মীর পূজাও করে থাকেন। তবে আদি বাংলাদেশি হিন্দুদের, বাঙালদের, এই নিয়ম নেই; তা অনেকে বাড়িতেও কালীপূজা করেন, যদিও এই পূজার বারোয়ারি ভাবে পালন হওয়ার প্রচলন বেশি। কখনো কখনো কালীপুজোর দিন আর দীপাবলির দিন পৃথকও হতে পারে; দেওয়ালির তারিখটা একদিন পরে কিংবা আগেও পড়া সম্ভব।
লক্ষ্মীপূজার আয়োজন
এই দিনটিতে পূর্ব ভারত বাদে সম্পূর্ণ ভারতবর্ষে লক্ষ্মী-গণেশের পূজোর নিয়ম আছে। বাড়িঘর পরিষ্কার পরিচ্ছন্ন করে সারা রাত প্রদীপ জ্বালিয়ে রাখলে ঘরে লক্ষ্মী আসেন বলে উত্তর ভারতীয় হিন্দুরা বিশ্বাস করেন।
কালীপূজার আয়োজন
বঙ্গ, আসাম, ওড়িশা ও মিথিলাতে এই দিনটি কালীপূজা হিসেবে উদ্‌যাপন করা হয়। ভারতীয় সমাজের দৃঢ় বিশ্বাস 'দুষ্টের দমন ও শিষ্টের পালন' বা 'ন্যায়ের কাছে অন্যায়ের পরাজয়' এই নীতিতে। বঙ্গের দীপান্বিতা কালীপূজা বিশেষ জনপ্রিয়। এই উৎসব সাড়ম্বরে আলোকসজ্জা সহকারে পালিত হয়। তবে এই পূজা প্রাচীন নয়। ১৭৭৭ খ্রিষ্টাব্দে কাশীনাথ রচিত শ্যামাসপর্যাবিধিগ্রন্থে এই পূজার সর্বপ্রথম উল্লেখ পাওয়া যায়। কথিত আছে, নদিয়ার রাজা কৃষ্ণচন্দ্র রায় অষ্টাদশ শতকে তার সকল প্রজাকে শাস্তির ভীতিপ্রদর্শন করে কালীপূজা করতে বাধ্য করেন। সেই থেকে নদিয়ায় কালীপূজা বিশেষ জনপ্রিয়তা লাভ করে। কৃষ্ণচন্দ্রের পৌত্র ঈশানচন্দ্রও বহু অর্থব্যয় করে কালীপূজার আয়োজন করতেন। অমঙ্গল বিতাড়নের জন্য আতসবাজি পোড়ানো হয়।
প্রতিপদ
চতুর্থ দিন কার্তিক শুক্লা প্রতিপদ।
গোবর্ধন পূজা
এই দিন বৈষ্ণবেরা গোবর্ধন পূজা করেন।
ভাইফোঁটা
পঞ্চম দিন যমদ্বিতীয়া বা ভ্রাতৃদ্বিতীয়া বা ভাইফোঁটা। কথিত আছে, এই দিন মৃত্যুর দেবতা যম তার বোন যমুনার কাছ থেকে ফোঁটা নিয়েছিলেন। অন্য মতে, নরকাসুর নামে এক দৈত্যকে বধ করার পর যখন কৃষ্ণ তার বোন সুভদ্রার কাছে আসেন, তখন সুভদ্রা তার কপালে ফোঁটা দিয়ে তাকে মিষ্টি খেতে দেন। সেই থেকে ভাইফোঁটা উৎসবের প্রচলন হয়। এই দিন বোনেরা তাদের ভাইদের জন্যে উপোস করে তাদের বাড়িতে নিমন্ত্রণ করে। তারপর তাদের ভাইদের কপালে চন্দনের ফোঁটা পরিয়ে দিয়ে ছড়া কেটে বলে-ভাইয়ের কপালে দিলাম ফোঁটা, যমের দুয়ারে পড়ল কাঁটা। যমুনা দেয় যমকে ফোঁটা, আমি দিই আমার ভাইকে ফোঁটা॥ যমুনার হাতে ফোঁটা খেয়ে যম হল অমর। আমার হাতে ফোঁটা খেয়ে আমার ভাই হোক অমর॥এইভাবে বোনেরা ভাইয়ের দীর্ঘজীবন কামনা করে। তারপর ভাইকে মিষ্টি খাওয়ায়। ভাইও বোনকে উপহার দেয় এবং কল্যাণ কামনা করে।
রামোট মল
রামোট মল ( קניון רמות, কেনিয়ন রামোট ) হল রামোতে একটি অন্তরঙ্গন/বহিরঙ্গন শপিং মল, উত্তর-পশ্চিম পূর্ব জেরুজালেমের একটি নিকটবর্তী বা ইসরায়েলি বসতি। ২০১১ সালের সেপ্টেম্বরে উন্মুক্ত করা হয়েছিল, এটি জেরুজালেমের দ্বিতীয় বৃহত্তম শপিং সেন্টার (মালহা মলের পরেই)।
কাহালাই নদী
কাহালাই নদী বাংলাদেশের ঠাকুরগাঁও জেলার পীরগঞ্জ উপজেলার একটি নদী।
প্রবাহ
কাহালাই নদী বাংলাদেশের ঠাকুরগাঁও জেলার পীরগঞ্জ উপজেলার হাজিপুর অঞ্চলের বিল থেকে উৎপন্ন হয়ে পশ্চিমবঙ্গে প্রবেশ করেছে। নদীটি বারোমাসি প্রকৃতির নয়। বর্তমানে প্রবাহের পরিমাণ অতীতের তুলনায় অনেক কমে গেছে এবং পলির প্রভাবে নদীর তলদেশ ক্রমশ ভরাট হয়ে যাচ্ছে।
উপনদী
ঠাকুরগাঁও জেলার পীরগঞ্জ উপজেলার নোহালী ও সিন্দুরনার মাঝ থেকে বেরিয়ে বাঁকা পথে কিছুদূর অগ্রসর হয়ে হারসুয়ার কাছে আমতলী বাজারে কাহালাই নদীর সংগে মিলিত হয়েছে জুলাই নদী। এর দৈর্ঘ্য ৩-৪ কিলোমিটার।
বাংলাদেশের জাদুঘরের তালিকা
থাম্ব|[[বাংলাদেশ জাতীয় জাদুঘর, ২০০৯]]
এটি বাংলাদেশের জাদুঘরের তালিকা। বর্তমানে বাংলাদেশে সর্বমোট প্রায় ১০৩টি জাদুঘর রয়েছে।
চট্টগ্রাম
থাম্ব|[[জাতি-তাত্ত্বিক জাদুঘর, চট্টগ্রাম|জাতি-তাত্ত্বিক জাদুঘর, ২০১৪]]
বরিশাল
থাম্ব|১৮২১ সালে নির্মিত [[কালেক্টরেট ভবন, বরিশাল|কালেক্টরেট ভবন, যেটি সংস্কার করে বরিশাল বিভাগীয় জাদুঘরে পরিনত করা হয়েছে]]
রংপুর
থাম্ব|[[তাজহাট রাজবাড়ি, ২০০৯]]
লায়লা বিনতে আল-মিনহাল
লায়লা বিনতে আল-মিনহাল (এছাড়াও লাইলা) (ليلى بنت المنهال) ছিলেন ইসলামী নবী মুহাম্মাদের (সা) একজন সাহাবিয়া (একজন নারী মুসলিম বিশ্বাসী যিনি ইসলামিক নবী মুহাম্মাদ (সা) কে ব্যক্তিগতভাবে দেখেছেন) এবং মালিক ইবনে নুয়ায়রাহর স্ত্রী।
লায়লা আল মিনহালের কন্যা ছিলেন এবং পরবর্তীতে তিনি উম্মে তামিম নামেও পরিচিতি পান। তাকে সে সময়ের আরবের সবচেয়ে সুন্দরী নারীদের মধ্যে একজন হিসেবে গণ্য করা হতো। যখন তিনি প্রাপ্তবয়স্ক হলেন, বহু পুরুষ তাকে বিয়ের প্রস্তাব দিলেও তিনি সেগুলো প্রত্যাখ্যান করেন। অবশেষে, মালিক ইবনে নুয়ায়রাহর সাথে তার পরিচয় হয় এবং তাকেই তিনি বিয়ে করেন।
মালিক ইবনে নুয়ায়রাহ
মালিক কিছু স্বতন্ত্র গুণাবলীর অধিকারী একজন গোত্রপ্রধান ছিলেন; তিনি ভাল যোদ্ধা ছিলেন, দানশীলতার জন্য পরিচিত ছিলেন, এবং একজন জনপ্রিয় কবি ছিলেন। সাহসিকতা,এবং কবিত্ব সে সময়ে আরবের সবচেয়ে প্রশংসনীয় গুণাবলি ছিল। নবী মুহাম্মাদের জীবদ্দশায় তাকে যাকাত আদায়কারী হিসেবে নিয়োগ দেয়া হয়েছিল,যিনি নবী (সা) এর ওফাত এর পরে যাকাত দিতে অসীকৃতি জানিয়ে মুরতাদ হয়ে যায়।
মালিক ইবনে নুয়ায়রাহর গোত্রের উপর আক্রমণ
মুহাম্মাদের মৃত্যুর পর আরবে ছড়িয়ে পড়া রিদ্দার যুদ্ধ চলাকালে, আবু বকর তার সবচেয়ে প্রতিভাবান সেনাপতি খালিদ বিন ওয়ালিদকে চারপাশের এলাকার গোত্রগুলোকে আত্মসমর্পণ করানোর জন্য ৪০০০ সৈন্যসহ নাজদে প্রেরণ করলেন। মালিক মদিনা রাষ্ট্রের বিরুদ্ধে তার কর্মকাণ্ডের জন্য অভিযুক্ত ছিলেন। মুহাম্মাদের মৃত্যুর পর, তিনি মদিনার বিরুদ্ধে প্রকাশ্য বিদ্রোহে নেমে পড়েন। মুহাম্মাদ্র মৃত্যুর অল্পদিন পরেই, তিনি তার গোত্রের লোকদের কাছে সকল খাজনা ফিরিয়ে দিলেন এই বলে যে, আমি শুধু গাধীরে নির্বাচিত লোকটির (আলী ইবনে আবু তালিব) কাছেই খাজনা দেবো। অধিকন্তু, তার বিরুদ্ধে অভিযোগের আরেকটি কারণ হল তিনি স্বঘোষিত নবী সাজাহর সাথে একটি বিনিময় চুক্তিতে সাক্ষর করেছিলেন। এই চুক্তিতে বলা হয়েছিলো, প্রথমে তারা স্থানীয় শত্রুদেরকে মিলেমিশে মোকাবিলা করবে, আর এরপর তারা মদিনা রাষ্ট্রের মুখোমুখি হবে। মালিক যখন শক্তিশালী আরব গোত্রগুলোর বিরুদ্ধে খালিদের বিজয়ের খবর জানতে পারলেন, তিনি তার গোত্রের লোকদের খালিদের যুদ্ধের দিকে অগ্রসর হতে বারণ করে ঘরে থেকে শান্তি কামনা করতে বললেন। তিনি নিজেও মরুর ভেতর দিয়ে নিজ পরিবার সহ পালিয়ে গেলেন। পাশাপাশি, নিজেকে মদিনা রাষ্ট্রের (ভবিতব্য ইসলামী সাম্রাজ্য) প্রতি অনুগত প্রমাণ করতে, তিনি খাজনা আদায় করে তা মদিনায় পাঠিয়ে দিলেন। তার কাফেলাটি বাত্তাহ নগরীতে খালিদের সানাবাহিনির দ্বারা আটক হল। খালিদ তাদের সাজাহর সাথে চুক্তিতে সাক্ষরের বিষয়ে প্রশ্ন করলেন, কিন্তু তারা বললেন যে এটা করা হয়েছিল শুধু তাদের শত্রুদের প্রতি প্রতিশোধ নিশ্চিত করার স্বার্থে। খলিদ নাজদে পৌঁছে, কোন প্রতিপক্ষ সেনাদলকে পেলেন না, তাই তিনি নিকটস্থ গ্রামগুলোতে অশ্বারোহী দূত প্রেরণ করলেন এবং তাদেরকে প্রতিটি দলের প্রতি আযান (ইসলামী প্রার্থনার ডাক) দেয়ার নির্দেশ দিলেন। জিরার বিন আযওয়ার নামের এক দলনেতা আযানের উত্তর না দেয়ার অভিযোগে মালিকের পরিবারকে গ্রেফতার করলেন।
মালিকের মৃত্যুর পর লায়লা ও খালিদ
যে রাতে খালিদ মালিককে হত্যা করেন, সে রাতেই তিনি মালিকের বিধবা স্ত্রী লায়লা বিনতে মিনহালকে বিয়ে করেন, যিনি সে সময় আরবের অন্যতম সুন্দরী নারী হিসেবে পরিচিত ছিলেন। খালিদের সাথে লায়লার বিয়ে পরবর্তীতে একটি বিতর্কিত আলোচনার বিষয়বস্তুতে পরিণত হয়, কারণ একদল লোক ভেবেছিল যে খালিদ লায়লাকে পাবার জন্যই মালিকে হত্যা করেছিল। খালিদের চাচাতো ভাই ও পরবর্তী খলিফা উমরও এই দলে ছিলেন। খলিফা আবু বকর খালিদকে বিষয়টি ব্যাখ্যা করার জন্য ডেকে পাঠালেন। যথাযথ বিবেচনার পর, খলিফা সিদ্ধান্ত নিলেন যে খালিদের কোন দোষ নেই। তিনি খালিদকে লায়লার সাথে বিবাহবন্ধনে আবদ্ধ হওয়ার জন্য তিরস্কার করলেন এবং তাকে সমালোচনার মুখোমুখি হওয়ার জন্য মুক্তভাবে ছেড়ে দিলেন, আর কিছু লোক বিশ্বাস করত, মালিক একজন মুসলিম ছিল, তাই এই ঘটনায় ভুল একটি হওয়ার সমূহ সম্ভাবনা ছিল, এ কারণে আবু বকর মালিকের উত্তরাধিকারীদের কাছে রক্তপণ পরিশোধ করার নির্দেশ দিলেন।
ডেবরা কার
ডেবরা জেন কার-ট্রিমার, সিবিই (Deborah Jane Kerr-Trimmer; জন্ম: ৩০ সেপ্টেম্বর ১৯২১ - ১৬ অক্টোবর ২০০৭) ছিলেন একজন স্কটিশ অভিনেত্রী। তিনি চলচ্চিত্র, মঞ্চ ও টেলিভিশনে অভিনয় করতেন। কর্মজীবনে তিনি ছয়বার একাডেমি পুরস্কারের মনোনয়ন লাভ করেছেন, যা কোন পুরস্কার না জিতে শ্রেষ্ঠ অভিনেত্রী বিভাগে সর্বাধিক মনোনয়নের রেকর্ড। তিনি সঙ্গীতধর্মী চলচ্চিত্র দ্য কিং অ্যান্ড আই (১৯৫৬)-এ অ্যানা লেওনোওয়েন্স চরিত্রে তার কাজের জন্য গোল্ডেন গ্লোব পুরস্কার অর্জন করেন। এছাড়া তিনি তিনবার শ্রেষ্ঠ অভিনেত্রী বিভাগে নিউ ইয়র্ক ফিল্ম ক্রিটিকস সার্কেল পুরস্কার জয় করেন।
১৯৯৪ সালে "নিখুঁত লাবণ্য ও সৌন্দর্য ও নিবেদিত প্রাণ অভিনেত্রী, যার চলচ্চিত্র কর্মজীবন সবসময় পরিপূর্ণ, নিয়মানুবর্তি ও মার্জিত ছিল" উল্লেখ করে তাকে একাডেমি সম্মানসূচক পুরস্কার প্রদান করা হয়। তার অভিনীত উল্লেখযোগ্য চলচ্চিত্রসমূহ হল কু ভাদিস (১৯৫১), ফ্রম হিয়ার টু ইটার্নিটি (১৯৫৩), অ্যান অ্যফেয়ার টু রিমেম্বার (১৯৫৭), হেভেন নোস, মিস্টার অ্যালিসন (১৯৫৭), দি ইনোসেন্টস (১৯৬১), ব্ল্যাক নার্সিসাস (১৯৪৭), কিং সলোমন্‌স মাইন্স (১৯৫০), দ্য লাইফ অ্যান্ড ডেথ অব কর্নেল ব্লিম্প (১৯৪৩), দ্য সানডোহার্স (১৯৬০) এবং সেপারেট টেবলস্‌ (১৯৫৮)।
জেনি (গায়িকা)
জেনি কিম (김제니, জন্ম - ১৬ জানুয়ারি, ১৯৯৬), যিনি জেনি নামে বেশি পরিচিত, হচ্ছেন একজন দক্ষিণ কোরিয়ান গায়িকা এবং র‍্যাপার। তিনি দক্ষিণ কোরিয়ার প্রখ্যাত গার্লগ্রুপ ব্ল্যাকপিঙ্ক এর একজন সঙ্গীতশিল্পী। ২০১৬ সালে তিনি ব্ল্যাকপিঙ্ক এ যোগদান করেন। ২০১৮ সালের নভেম্বরে, জেনি একক শিল্পী হিসেবে তার একক সংগীত "সোলো" দিয়ে আত্মপ্রকাশ করেন।
২০১৬-২০১৭: ব্ল্যাকপিঙ্ক এর সাথে আত্নপ্রকাশ
টুএনইওয়ান (2NE1) এর আত্মপ্রকাশের সাত বছর পর, ১ জুন, ২০১৬ -এ, ওয়াইজি এন্টারটেইনমেন্ট তাদের নতুন মেয়ে গ্রুপের সদস্য হিসেবে জেনি কে প্রকাশ করে। ০৮ আগস্ট, ২০১৬ সালে, তিনি বালিকা সঙ্গীত দল ব্ল্যাকপিংকের সদস্য হিসেবে আত্মপ্রকাশ করেন তাদের একক অ্যালবাম স্কয়ার ওয়ানের ডাবল এ-সাইড সিঙ্গেলস, "বুম্বায়াহ" (붐바 야) এবং "হুইসল" (휘파람) এর সাথে।
কিম ভি লাইভের মাধ্যমে একজন প্রশিক্ষণার্থী হিসেবে তার ছয় বছরের অভিজ্ঞতা স্মরণ করে বলেন, প্রতি মাসে একটি গ্রুপ, নাচ এবং একক গান পরিবেশন করতে হয় যেখানে কোম্পানির সিইও, প্রযোজক এবং শিল্পীরা তাদের প্রশিক্ষণের অগ্রগতি দেখবে এবং মূল্যায়ন করবে। তিনি আরও ব্যাখ্যা করেছিলেন যে পোশাক এবং গান প্রস্তুত করা থেকে সঙ্গী তৈরি করা এবং কোরিওগ্রাফি অনুশীলন করা থেকে প্রতি মাসে অনেক কিছু করতে হয়।
২০১৮-বর্তমান: ক্রমবর্ধমান জনপ্রিয়তা এবং একক অভিষেক
জেনি ২০১৮ সালের জুলাই মাসে রানিং ম্যানে ব্ল্যাকপিঙ্ক সদস্য জিসুর সাথে উপস্থিত হয়েছিল। লি কোয়াং-সু এর সাথে একটি হরর রুমের মধ্য দিয়ে যাওয়ার পর তার কান্নার একটি ভিডিও দক্ষিণ কোরিয়ার মধ্যে ভাইরাল হয়ে, একটি পোর্টাল সাইটে এক মিলিয়নেরও বেশি ভিউ পায়, এবং আরও পোর্টাল সাইট, ভিওডি এবং সামাজিক মিডিয়া জুড়ে মোট তিন মিলিয়নেরও বেশি ভিউ পায়। রানিং ম্যান কর্তৃক আবিষ্কৃত ২০১৮ সালের অন্যতম সেরা বৈচিত্র্যময় তারকা হিসেবে তিনি নির্বাচিত হন।
১ অক্টোবর, জেনিকে এসবিএস -এর নতুন বৈচিত্র্য শো, ভিলেজ সারভাইভাল, দ্য এইট -এর কাস্ট সদস্য হিসেবে যোগদান নিশ্চিত করা হয়। ২০১৮ সালের অক্টোবরের মাঝামাঝি সময়ে, জেনির একক অভিষেকের ঘোষণা দেওয়া হয়েছিল। ধারাবাহিক প্রচারমূলক টিজারের পর, এটি প্রকাশ করা হয়েছিল যে তিনি একই নামের প্রধান একক সহ "সোলো" নামে একটি একক অ্যালবাম প্রকাশ করবেন। ২০১৮ সালের নভেম্বরে, জেনি একক শিল্পী হিসেবে তার একক সংগীত "সোলো" দিয়ে আত্মপ্রকাশ করেন।
আলোক পথ
থাম্ব|মিরাউ ইন্টারফেরোমিটারের মধ্য দিয়ে আলোকপথের রেখাচিত্র। আপতিত রশ্মি (৪ থেকে ৬) এবং অবজেক্ট রশ্মির (৭) স্বতন্ত্র আলোকপথ রয়েছে এবং এভাবে সাদা আলোর ব্যতিচার ঘটে। আলোক পথ হলো কোনো একটি আলোক মাধ্যম বা ব্যবস্থায় আলোকরশ্মি যে পথে গমন করে। ভাঁজকৃত আলোক যন্ত্রের মাধ্যমে কোনো একটি ভৌত আলোক দৈর্ঘ্যকে আলোকপথের চেয়ে কমানো সম্ভব। আলোকবিজ্ঞানের ভাষায় আলোকপথের দৈর্ঘ্যকে মাধ্যমের প্রতিসরাঙ্ক দ্বারা গুণন করার মাধ্যমে আলোক পথের দৈর্ঘ্য পাওয়া যায়।
আলোক পথ প্রভাবক
কোনো একটি অথবা দুইটি মাধ্যমের আলোকপথ নিম্নলিখিত প্রভাবকসমূহ দ্বারা প্রভাবিত হয়:
কালারিয়া
কালারিয়া একটি হল সেন্সাস টাউন এখতিয়ারের মধ্যে ক্যানিং মধ্যে থানায় ক্যানিং ১ সিডি ব্লক মধ্যে ক্যানিং মহকুমা এর দক্ষিণ 24 পরগনা জেলা ভারতীয় রাষ্ট্র এর পশ্চিমবঙ্গ ।
অঞ্চল ওভারভিউ
ক্যানিং মহকুমার খুব কম স্তরের নগরায়ণ রয়েছে। জনসংখ্যার মাত্র ১২.৩7% শহরাঞ্চলে এবং ৮ 87..63% গ্রামাঞ্চলে বাস করে। ক্যানিং আই সিডি ব্লকে 8 টি শুমারি শহর রয়েছে এবং বাকি মহকুমায় মাত্র 2 জন শহর রয়েছে। পুরো জেলাটি এই অঞ্চলের দক্ষিণাঞ্চলে অসংখ্য দ্বীপ নিয়ে গঙ্গা ডেল্টায় অবস্থিত। সুন্দরবন জাতীয় উদ্যানের সীমানা (মানচিত্রের পাশাপাশি দেখানো হয়েছে) অঞ্চল এবং এর একটি বড় অংশ সুন্দরবনের বসতিগুলির একটি অংশ। এটি দক্ষিণ বিদ্যাধারী সমভূমিতে সমতল নিম্ন-নিচু অঞ্চল। মতলা নদীটি বিশিষ্ট এবং এখানে প্রচুর স্রোত এবং জলা নালা স্থানীয়ভাবে খাল নামে পরিচিত। তুলনামূলকভাবে সাম্প্রতিক দেশব্যাপী উন্নয়ন হ'ল একটি বিশেষ উপকূলীয় বাহিনী সহ উপকূলীয় অঞ্চলগুলিকে রক্ষা করা।
অবস্থান
ক্যালরিয়া, গৌর দাহ এবং বাঁশরা জেলা সেন্সাস হ্যান্ডবুকের ৩৩৩ পৃষ্ঠায় ক্যানিং আই সিডি ব্লকের মানচিত্র অনুসারে ক্যানিং আই সিডি ব্লকের জনগণনা শহরগুলির একটি গোষ্ঠী গঠন করেছে।
দক্ষিণ চব্বিশ পরগনার জেলা সেন্সাস হ্যান্ডবুকের বারুইপুর সিডি ব্লকের মানচিত্র অনুসারে বারুইপুর সিডি ব্লকের গড়িয়া, চম্পাহাটি, সোলগোহালিয়া এবং নারিদানার দ্বারা গঠিত আরও একটি জনগোষ্ঠী শহরতলির উপরের ক্লাস্টারের সাথে সংলগ্ন।
ডেমোগ্রাফিক্স
ভারতের ২০১১ সালের আদমশুমারি অনুসারে কালারিয়ার মোট জনসংখ্যা ছিল ১০,০75৫ জন, যার মধ্যে ৫,০79৯ (৫০%) পুরুষ এবং ৪,৯৯6 (৫০%) মহিলা ছিলেন। 0 থেকে 6 বছর বয়সের মধ্যে 1,188 জন ব্যক্তি ছিলেন। কালারিয়ার মোট সাক্ষরতার সংখ্যা ছিল 7,০৯৯ (6 বছরের বেশি জনসংখ্যার 79৯.79৯%)।
অবকাঠামো
জেলা আদমশুমারীর হ্যান্ডবুক ২০১১ অনুসারে কালারিয়ার আয়তন ৪.১৭৩ কিমি 2 । নাগরিক সুযোগ-সুবিধার মধ্যে এটি ছিল ৫ কি মি উভয় খোলা এবং আচ্ছাদিত ড্রেন সহ কিলোমিটার রাস্তা, ওভারহেড ট্যাঙ্ক এবং পরিষেবা জলাধার জড়িত সুরক্ষিত জল সরবরাহ। এটিতে ২৭৭ টি ঘরোয়া বৈদ্যুতিন সংযোগ ছিল। চিকিৎসা সুবিধাগুলির মধ্যে এটির ১ টি ডিসপেনসারি / স্বাস্থ্য কেন্দ্র ছিল। এটির যে শিক্ষাগত সুবিধা ছিল তার মধ্যে দুটি প্রাথমিক বিদ্যালয় ছিল।
পরিবহন
পিয়ালি-ঘুটিয়ারি শরীফ রোডে কালারিয়া রয়েছে।
পিয়ালী রেলস্টেশনটি নিকটেই অবস্থিত।
শিক্ষা
কলারিয়া জুনিয়র উচ্চ বিদ্যালয় একটি বাংলা-মধ্যম সমবায় সংস্থা যা ২০১০ সালে প্রতিষ্ঠিত হয়েছিল। এতে পঞ্চম শ্রেণি থেকে অষ্টম শ্রেণি পর্যন্ত পড়ানোর সুবিধা রয়েছে।
স্বাস্থ্যসেবা
ঘুটিয়ারি শরীফের ঘুটিয়ারি শরীফ ব্লক প্রাথমিক স্বাস্থ্য কেন্দ্র, ১০ টি শয্যা বিশিষ্ট ক্যানিং ১ সিডি ব্লকের প্রধান সরকারী মেডিকেল সুবিধা facility
কাইসে ইশি
কাইসে ইশি (石井 快征, Kaisei Ishii; জন্ম: ২ এপ্রিল ২০০০) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের দ্বিতীয় স্তর জে২ লিগের ক্লাব ইয়োকাহামার হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।
প্রারম্ভিক জীবন
কাইসে ইশি ২০০০ সালের ২রা এপ্রিল তারিখে জাপানের ফুকুওকা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।
বাহার (টিভি ধারাবাহিক)
বাহার হল একটি তুর্কী টেলিভিশন নাটক। এটি ২০১৩ সালের "নারী" নামক জাপানি নাটকের উপর ভিত্তিক করে তৈরি। বাহারে অভিনয় করেন ডিজে এক্সপেরিয়েন্স, ক্যানার সিন্ডোরুক এবং বেনু শিয়ালদাসহ প্রমুখ। এটি ২০১৭ সালের ২৪ ফেব্রুয়ারি ফক্স ফিল্ম-এ প্রথম প্রচারিত হয়। তিন মৌসুমে মোট ৮১টি পর্ব প্রচারের পর, ২০২০ সালের ৪ ফেব্রুয়ারি ধারাবাহিকটি শেষ হয়। বাংলাদেশে দীপ্ত টিভিতে বাহার নামে সিরিজটি সম্প্রচারিত হয়।
পটভূমি
বাহার দুই বাচ্চা সহ এক অল্প বয়সী বিধবা নারী। তিনি ৮ বছর বয়সে তার মা দ্বারা অবরুদ্ধ ছিলেন এবং পরে তিনি তার দাদা-দাদি কেও হারান। যখন সে একা পড়ে যায়, বাহার সার্পের সাথে দেখা করে যার সাথে সে প্রেমে পড়ে যায়। তবে, বাহার একসাথে কয়েক বছর সুখের পরে সার্প হারায়। বাহার তার দুই সন্তান নিসান ও ডোরুকের সাথে রয়ে গেছে। একসাথে, তিনি জীবনকে একটি খেলায়, দারিদ্র্যকে মজাতে এবং অনুপস্থিতিকে আনন্দে পরিণত করতে সক্ষম। তিনি বিশ্বাস করেন যে যখন কারও মুখে হাসি থাকে তখন হৃদয়ও হাসি দিয়ে সাড়া দেয়। কখনও কখনও, তিনি তার সমস্ত অতীতের দিনগুলির স্মরণে রাখার সমস্ত সমস্যার বিষয়ে সার্পের ফটোতে কথা বলেন।
বাহার তার বাচ্চাদের জন্য নিজের জীবনের মায়া ছেড়ে দিয়েছেন। বাহারের মা হ্যাটিস (হাতিজে) ২০ বছর পর তার জীবনে ফিরে আসেন। বাহার যেমন আবার তার মায়ের কাছে যেতে চায়, ততক্ষণে বড় বাধা এসে দাঁড়ায় শিরিন যিনি তার সৎ বোন। শিরিন তার মা এবং তার বোনকে তাদের বন্ধন পুনরায় জাগাতে বাধা দিতে যা কিছু করতে পারে তার সব কিছু করে। শিরিনের মানসিক সুস্বাস্থ্যের সুরক্ষার জন্য, হ্যাটিস তার বাহারের দিকে ফিরে যান, যাকে তার প্রয়োজন। হ্যাটিসের স্বামী এনভর, বাহারকে অনেক যত্ন করে এবং তাকে সহায়তা করে। ইলিজ যিনি বাহারের সেরা বন্ধু তিনিও তাকে সহায়তা করেন। শীঘ্রই, বাহার আরিফ এবং সাইদা নামের নতুন প্রতিবেশীদের সাথে দেখা করে। আরিফ বাহারের ফ্ল্যাটের মালিকের ছেলে। সায়দা যিনি তার সৌন্দর্যে আক্রান্ত, বাহারকে প্রথমে অস্বীকার করেছিলেন এবং পরে বাহারকে তার সম্পর্কে জানার পরে বাঁচতে সহায়তা করেন।
এদিকে, বাহার অনেক সময় ব্যথা এবং বেহুশ্যে ভুগছেন। তিনি যখন কোনও ডাক্তারের সাথে দেখা করেন, তখন তিনি জানতে পারেন যে তিনি অ্যাপ্লাস্টিক রক্তাল্পতায় ভুগছেন এবং তার জীবন বাঁচাতে অস্থিমজ্জা প্রতিস্থাপন করতে হবে। বাহার তার আর্থিক সমস্যার কারণে এটি সবার থেকে গোপন করে। শীঘ্রই, সবাই এ সম্পর্কে জানতে পারে এবং জানতে পারে যে শিরিনের অস্থি মজ্জা বাহারে প্রতিস্থাপনের জন্য উপযুক্ত।
এদিকে সার্পকে জীবিত দেখানো হয়েছে এবং আল্প করাহান বলে ভান করে। তিনি পিরিলের সাথে বিবাহবন্ধনে আবদ্ধ এবং এখন তার দুটি যমজ বাচ্চা রয়েছে। পিরিলের বাবা সার্পকে জানান যে বাহার এবং তার সন্তানরা 4 বছরের আগে মারা গিয়েছিল। তা প্রমাণ করার জন্য, পিরিলের বাবা তাদের নামে জাল কবর তৈরি করে এবং সার্পকে দেখায়। তারপরে, সার্প বিবেচনা করে যে বাহার এবং শিশু মারা গেছে। শীঘ্রই, সার্প বছরের পর বছর পরে শিরিনের সাথে দেখা করে এবং শিরিন হতবাক হয়ে যায়। এই সময়ে, এটি প্রকাশ পেয়েছে যে শিরিন 4 বছরের আগে সার্পের সাথে প্রেম করেছিলেন এবং তিনিই সার্পের ফেরি দুর্ঘটনার কারণ। বাহার বেঁচে আছেন তা জানতে প্যারিলের বাবা শিরিনকে থামাতে শিরিনকে অপহরণ করেছিলেন।
এই সময়ে, বাহারের অবস্থা আরও খারাপ হয়ে যায় এবং তিনি দ্রুত হাসপাতালে যান। আরিফ যার এখন বাহারের প্রতি তার অনুভূতি তৈরি হয়, তাকে সহায়তা করে এবং তাকে প্রস্তাব দেয়। একদিন, ডোরুক সার্পকে রাস্তায় দেখে তাকে বাবা বলে ডাকে। সার্প কিছুটা বিভ্রান্ত হয়ে পড়ে এবং তাকে এনভারের বাড়িতে দেখে। তারপরে, সার্প এনভারের সাথে দেখা করে এবং জেনেছে যে বাহার এবং বাচ্চারা জীবিত। সার্প হতবাক হয়ে কবর খনন করে বুঝতে পারে পিরিলের বাবা তাকে মিথ্যা বলেছিলেন। তারপরে তিনি হাসপাতালে গিয়ে নিসান এবং ডরুকের সাথে একত্রিত হন। সার্প বাহারের পরিস্থিতি সম্পর্কে জানতে পারে এবং শিরিনকে ফিরিয়ে আনেন। বাহার সুস্থ হয়ে উঠে এবং বহু বছর পর তিনি সার্পের সাথে দেখা করেন।
২য় সিজনে বাহার এবং শার্প এর দেখা হলেও তাদের সম্পর্ক ভেঙে যেতে থাকে। কারন বাহার আরিফ কে পছন্দ করে আবার শার্প বিবাহিত ছিল। বাহারকে অস্থিমজ্জার দেয়ার জন্য মানানর জন্য শার্প এর সাথে শিরিন কিছু অপ্রিতিকর ছবি তুলে যা বাহার জেনে ফেলে। অন্য দিকে শার্প কেন পিরিলকে বিয়ে করে তা দেখানো হয়। যেখানে পিরিল কে বাঁচাতে গিয়ে পিরিল এর বাকদত্তা মারত কে শার্প খুন করে। মারত এর বাবা নেজির তার ছেলের মৃত্যু এর প্রতিশোধ নেবার জন্য অনেক ঘটনা ঘটান। বাহার দের অপহরণ করতে গিয়ে নেজিরের লোক বাহারের বন্ধু ইয়েলিয কে মেরে ফেলে।
ইয়েলিয কে যে গুলি দিয়ে মারা হয় তা আরিফের দোকান এ নেজির রেখে দিয়ে আরিফ কে ফাসায়। আরিফ জেলে জায় যেখানে তাকে বাঁচাতে তার বোন কিস্মেত উকিল হিসেবে নিয়োগ পায়। জেইদার অবৈধ সন্তান আরদা এর বাবা এম্রে কেও খুঁজে পাওয়া যায় এই সিজনে। বাহার অন্য দিকে বাচ্ছাদের দের জন্য সারপের সাথে সম্পর্ক রাখতে বাধ্য হয়। বাহার আবারো হতাৎ অসুস্থ হয়ে পড়ে। তাকে হাসপাতাল এ নিতে গিয়ে শার্প, আরিফ,আর বাহারের মা হাতিজে গাড়ি দুর্ঘটনার শিকার হন।
মিতা পন্ডিত
মিতা পণ্ডিত একজন হিন্দুস্তানি শাস্ত্রীয় সংগীত শিল্পী যিনি গোয়ালিয়র ঘরনার গান পরিবেশন করে থাকেন। তিনি কৃষ্ণরাও শংকর পণ্ডিত এর নাতনি ও শিষ্যা ছিলেন।
প্রারম্ভিক জীবন
মিতা পণ্ডিত জন্মেছিলেন নয়াদিল্লীতে। তার পিতা লক্ষ্মণ কৃষ্ণরাও পণ্ডিত ছিলেন শাস্ত্রীয় সংগীতে সুদক্ষ। তার বাবা সংগীত নাটক আকাদেমি পুরস্কারে ভূষিত হয়েছিলেন। তার মা আভা পণ্ডিত ছিলেন গৃহিণী।
তিনি তার প্রারম্ভিক জীবন নয়াদিল্লীতে অতিবাহিত করেন। সেখানকার সেন্ট মেরিজ কলেজে তিনি উচ্চমাধ্যমিক পর্যন্ত পড়েছিলেন। তিনি দিল্লি বিশ্ববিদ্যালয়ের অধীনে লেডি শ্রীরাম কলেজ থেকে স্নাতক ডিগ্রি লাভ করেন।
তিনি, তার ঠাকুর্দা পদ্মভূষণ পুরস্কারজয়ী কৃষ্ণরাও শংকর পণ্ডিত ও বাবা লক্ষ্মণ কৃষ্ণরাও পণ্ডিতের নিকট, ৩ বছর বয়স থেকে গানের তালিম নেওয়া আরম্ভ করেছিলেন।
প্রাথমিকভাবে, অনিয়মিত কাজের সময় এবং একা ভ্রমণ করতে হয় বলে, মিতা পণ্ডিতের বাবা মা চেয়েছিলেন তিনি যেন স্থায়ী কোন পেশাতে নিযুক্ত হন। তার বড় ভাই তুষার পণ্ডিতকে পরিবারের ঘরানা এগিয়ে নিয়ে যাবার জন্য তালিম দেওয়া হচ্ছিল। কিন্তু তুষার পণ্ডিত, হিন্দুস্তানি শাস্ত্রীয় সংগীত এ পিএইচডি ডিগ্রি নেবার সময়ে, ২৭ বছর বয়সে, এক সড়ক দুর্ঘটনায় নিহত হন। সেই সময় মিতা তার স্নাতক ডিগ্রি অর্জন এবং এমবিএর প্রস্তুতি নিচ্ছিলেন। এই ঘটনার পর তিনি পরিবারের ঘরানা এগিয়ে নিয়ে যাবার সিদ্ধান্ত গ্রহণ ক'রে, সংগীতকেই পেশা হিসেবে বেছে নেন। তিনি এমবিএ করার পরিবর্তে সংগীতে স্নাতকোত্তর করেন এবং হিন্দুস্তানি শাস্ত্রীয় সংগীতের উপরে ডক্টরেট ডিগ্রি লাভ করেন।
কর্মজীবন
মাত্র নয় বছর বয়সেই তিনি 'প্রসঙ্গ' সংগীত উৎসবে সংগীত পরিবেশনা করেছিলেন। ১৫ বছর বয়সে তিনি বারাণসীর সংকট মোচন উৎসবে সংগীত পরিবেশন করেন।
১৯৯৫ থেকে ২০০৫ সালের মাঝে তিনি ভারত ও ভারতের বাইরের দেশ যেমন : ফ্রান্স, যুক্তরাজ্য, সুইজারল্যান্ড, নরওয়ে, ইতালি, যুক্তরাষ্ট্র, রাশিয়া ও বাংলাদেশে সংগীত পরিবেশন করেছেন।
তিনি ২০০৪ সালে ভারতের সাংস্কৃতিক দূত হিসেবে পাকিস্তানের ইসলামাবাদে অনুষ্ঠিত সার্ক সম্মেলনে অংশ নিয়েছিলেন।
২০০৮ সালে ওয়ার্ল্ড স্পেস স্যাটেলাইট রেডিওতে 'স্বর শৃঙ্গার' নামের একটি অনুষ্ঠান উপস্থাপনা করেছিলেন তিনি। তিনি আমস্টারডামের তবলাবাদক হেইকো ডিজকারের সাথে দ্য লুমিন্যান্স প্রজেক্ট (২০১২) নামের একটি অ্যালবামে কাজ করেছিলেন। ২০০৯ সাল থেকে তিনি ইন্দিরা গান্ধী ন্যাশনাল সেন্টার ফর আর্টস এর সাথে সংযুক্ত আছেন।
তিনি ভজন, ঠুমরী, টপ্পা, গজল ও খেয়ালে সুদক্ষ। তিনি ভারতীয় শাস্ত্রীয় সংগীতকে বিশ্বে ছড়িয়ে দিতে কাজ করে চলেছেন।
পুরস্কার
মিতা পণ্ডিত হিন্দুস্তানি শাস্ত্রীয় সংগীত জগতে অসামান্য অবদানের স্বীকৃতি হিসেবে পেয়েছেন নানা পুরস্কার। এগুলো হল:
অ্যালবাম তালিকা
তার প্রকাশিত অ্যালবামগুলো হল:
ইন্দোর মেট্রো
ইন্দোর মেট্রো হল একটি দ্রুতগামী পরিবহন ব্যবস্থা, যা ভারতের ইন্দোর শহরের জন্য নির্মাণাধীন। মোট ব্যবস্থায় ১১ টি করিডোর (লাইন) রয়েছে, যা দূরত্ব অতিক্রম করে। এই প্রকল্পে খরচ হবে প্রায় inr 120000000000। প্রতি কিমিতে খরচ ১৮২ কোটি টাকা এবং মোট খরচ ১৫,০০০ কোটি টাকা হবে। মেট্রো ব্যবস্থাটি উত্তোলিত, ভূগর্ভস্থ ও ভূমিগত হবে। সিসমিক জোন-২ থেকে সিসমিক জোন-৪ শ্রেণিতে অনুপযুক্ত স্থানান্তরের কারণে ইন্দোর মেট্রো প্রকল্পটি গুরুতর হুমকির মুখে হয়েছে, যার ফলে পুরো প্রকল্পের জন্য বাজেটের ব্যয় বৃদ্ধি পেয়েছে।
পরিকল্পনা
ইন্দোরে পরিকল্পিত মেট্রো হল মেট্রো ব্যবস্থা যা রোহিত অ্যাসোসিয়েটস সিটিস অ্যান্ড রেল প্রাইভেট লিমিটেড দ্বারা নকশা করা হয়েছে, যার প্রধান স্থপতি রোহিত গুপ্ত। এই ব্যবস্থা রেলপথের ওভারল্যাপিং ও শাখা সহ ১০০-১০৭ কিমি রেলপথ নিয়ে গঠিত। রোহিত অ্যাসোসিয়েটসকে ২০১৩ সালের মে মাসে শহরের জন্য ব্যবস্থা নির্বাচন সহ এমআরটিএস-এর জন্য একটি বিশদ প্রকল্প প্রতিবেদন প্রস্তুত করার জন্য নিযুক্ত করা হয়েছিল। পরামর্শদাতা রোহিত অ্যাসোসিয়েটসের বহু-মাপদণ্ড বিশ্লেষণ ও সুপারিশের উপর ভিত্তি করে, মধ্যপ্রদেশ সরকার ২০১৪ সালের ৩০শে জুন পরামর্শদাতার দ্বারা প্রস্তুত সূচনা প্রতিবেদন অনুমোদন করেছিল।, প্রকল্প বাস্তবায়নের জন্য ভূ-প্রযুক্তিগত জরিপ এবং কোম্পানির গঠন করা হয়। প্রকল্পটি ২০২৪ সালের মধ্যে শেষ হওয়ার কথা রয়েছে।
মধ্যপ্রদেশের তৎকালীন মুখ্যমন্ত্রী শিবরাজ সিং চৌহান ২০১৫ সালের ৯ই অক্টোবর ভোপাল ও ইন্দোর মেট্রো রেল প্রকল্পের জন্য ০.৩ শতাংশ সুদের হারে ১২,০০০ কোটি টাকা ঋণের জন্য জাপান ইন্টারন্যাশনাল কো-অপারেশন এজেন্সি (জিয়াইসিএ) থেকে সম্মতি পেয়েছেন বলে দাবি করেছিলেন। যাইহোক, ২০১৭ সালের ৭ই মার্চ একটি আপডেটের সময় এটি রাজ্যের নগর প্রশাসন ও উন্নয়ন মন্ত্রী মায়া সিং দ্বারা প্রকাশ করা হয়েছিল, যে জাইকা ভোপাল ও ইন্দোরের মেট্রো প্রকল্পগুলিতে অর্থায়ন করতে অস্বীকার করেছে।
ভোপাল ও ইন্দোরের মেট্রো প্রকল্পে তহবিল দিতে জাইকা-এর অস্বীকৃতির পরে, রাজ্য সরকার দ্বিপাক্ষিক/বহুপাক্ষিক আর্থিক সংস্থাগুলির থেকে তহবিল পাওয়ার জন্য কেন্দ্রের কাছে একটি প্রস্তাব পাঠিয়েছিল।
রফিকুল হক (কৃষি প্রকৌশলী)
রফিকুল হক (জন্ম: ১৯৪৮) একজন বাংলাদেশী কৃষি প্রকৌশলী ও শিক্ষাবিদ। তিনি বাংলাদেশ কৃষি বিশ্ববিদ্যালয়ের (বাকৃবি) সেচ ও পানি ব্যবস্থাপনা বিভাগের অধ্যাপক এবং বিশ্ববিদ্যালয়টির ২২তম উপাচার্য।
জন্ম
তিনি ১৯৪৮ সালের ৩১ ডিসেম্বর ব্রাহ্মণবাড়িয়া জেলার সদর উপজেলার কালিসীমায় জন্মগ্রহণ করেন। তার বাবা নাইব উদ্দিন আহমেদ ও মা অরিজুননেছা।
শিক্ষাজীবন
রফিকুল হক বাংলাদেশ কৃষি বিশ্ববিদ্যালয়ের কৃষি প্রকৌশল ও কারিগরি অনুষদ থেকে ১৯৭০ সালে বিএসসি ইন এগ্রি-ইঞ্জিনিয়ারিং এবং ডেনমার্কের দি রয়েল ভেটেরিনারি অ্যান্ড এগ্রিকালচার ইউনিভার্সিটি থেকে ১৯৮১ সালে পিএইচডি ডিগ্রি অর্জন করেন। তিনি থাইল্যান্ডে অবস্থিত এশিয়ান ইনস্টিটিউট অব টেকনোলজি (এআইটি) থেকে ১৯৮৯-৯০ সালে পোস্ট ডক্টরাল গবেষণা সম্পন্ন করেন।
কর্মজীবন
অধ্যাপনার পাশাপাশি তিনি বাকৃবির সেচ ও পানি ব্যবস্থাপনা বিভাগের বিভাগীয় প্রধান, হল প্রভোস্ট, পরিকল্পনা ও উন্নয়ন কমিটির সদস্যসহ বিভিন্ন গুরুত্বপূর্ণ দায়িত্ব পালন করেন। এছাড়াও তিনি কৃষি মন্ত্রণালয়, জাতিসংঘের খাদ্য ও কৃষি সংস্থা, বিশ্ব ব্যাংক এবং এশীয় উন্নয়ন ব্যাংকের সাথেও কাজ করেছেন।
রফিকুল হক একজন মুক্তিযোদ্ধা। তিনি ২০১১ থেকে ২০১৫ সাল পর্যন্ত বাংলাদেশ কৃষি বিশ্ববিদ্যালয়ের ২২তম উপাচার্য হিসেবে দায়িত্ব পালন করেন।
গবেষণাকর্ম
তিনি বহু জাতীয় ও আন্তর্জাতিক সম্মেলনে গবেষণা প্রবন্ধ উপস্থাপন করেছেন।
সদস্যপদ
রফিকুল হক বাংলাদেশ কৃষি বিশ্ববিদ্যালয় শিক্ষক সমিতির সাধারণ সম্পাদক, বাংলাদেশ বিশ্ববিদ্যালয় শিক্ষক সমিতি ফেডারেশনের মহাসচিব, বাংলাদেশ কৃষি বিশ্ববিদ্যালয় কৃষি প্রকৌশল ও কারিগরি অনুষদের অ্যালামনাই অ্যাসোসিয়েশনের সভাপতি এবং কৃষিবিদ ইনস্টিটিউশন বাংলাদেশসহ বিভিন্ন পেশাজীবী সংগঠনের সদস্য।
আনা ইঙ্গলেস
আনা ইঙ্গলেস (ফ্লোরইট ১৪৬৪- ১৪৯৯) গ্যালিয়াজো মারিয়া সোফোরজা, মিলানের ডিউক এবং নেপলসের ফার্দিনান্দ প্রথম এবং ১৫ শতাব্দীর ইতালিতে কর্মরত পেশাদার মহিলা গায়কদের মধ্যে একজন। দুই শতাব্দী পরে (১৭ শতাব্দীতে) তিনি ইস্তোরিয়া দেলে ডোন সায়েন্টিটিতে  তালিকাভুক্ত হয়েছিলেন। তিনি  "সংগীতের ক্ষেত্রে দুর্দান্ত ছিলেন।  তার জীবন সম্পর্কে খুব কমই জানা যায় এবং যা পাওয়া যায় তা পঞ্চদশ শতাব্দীর আর্কাইভ করা উপাদান থেকে এসেছে। তিনি মূলত ইংল্যান্ড থেকে এসেছিলেন বলে মনে করা হয় এবং তাই তাকে "ইংলিজ" ("ইংরাজির জন্য ইতালিয়ান") হিসাবে উল্লেখ করা হয়। তাকে "ম্যাডামমা (বা ম্যাডাম) আনা" হিসাবেও উল্লেখ করা হয়। তার আসল নাম অজানা।  থাম্ব| তাঁর ক্রিয়াকলাপের প্রথম দিকের একটি নথি ১৪৬৪ সালে যখন তাকে গুগলিওমো মোনফেরাতো গ্যালিয়াজো মারিয়া সোফারজা এবং সাভয়ের আসন্ন বিয়ের উৎসবগুলিতে সাভয়ের বোনার জন্য গায়ক হিসাবে গান সুপারিশ করেন। মোনফেরাতো গালিয়াজো সফোরজার শিক্ষক ছিলেন তিনি তাঁর চিঠিতে উল্লেখ করেছিলেন যে গান গাওয়ার পাশাপাশি আনা আরো  বিনোদনের পরিকল্পনা করতেন এবং তিনি একজন সম্মানিত ব্যক্তি ছিলেন। আনা ১৪৬৮ সালের বসন্তে মিলান পৌঁছেছিলেন যার একটি বিশাল পরিমণ্ডল ছিল। যার মধ্যে কমপক্ষে একজন টেনরিস্তাও ছিলেন (সংগীতশিল্পী যিনি লুটে বা বেহালায় গায়কটির সাথে ছিলেন)। তারা সেখানে বেশ কয়েকমাস অবস্থান করেন এবং গ্যালিয়াজো সফোরজার দরবারে স্থায়ী গায়কদের মধ্যে অন্যতম ডোনাতো ক্যাগনোলার বাড়িতে বন্দী থাকেন।
তার পরবর্তী বিদ্যমান রেকর্ডটি ১৪৭১ সালে তিনি নেপলসের ফার্দিনান্দ প্রথমের আদালতে নিযুক্ত একজন গায়ক হিসাবে তালিকাভুক্ত হয়েছিলেন এবং সেখানে "ম্যাডাম্ম আনা" হিসাবে পরিচিত ছিলেন। পরের বছর নেপলসে মিলানীয় রাষ্ট্রদূতের কাছ থেকে গ্যালিয়াজো সফফারাকে একটি চিঠিতে প্রাসাদের বাগানে ফারদিনান্ডের মেয়ে লিওনোরার সাথে আন্না নাচের বর্ণনা দিয়েছেন। আন্নাকে নেপোলিটান আদালতের বেতনভোগের বিষয়ে আবারও উল্লেখ করা হয়েছিল ১৪৮০ সালে। ১৪৮০ এর দশকে এবং অবশেষে ১৪৯৯ সালে যখন তাকে তার পরিষেবার জন্য ১৫০ ডাকাট দেওয়া হয়েছিল। এছাড়াও ১৪৯৯ সালে বেতনের তালিকাভুক্ত ছিল একটি নির্দিষ্ট "গালাদেডি দে ম্যাডম্ম আনা", যাকে অ্যালান আটলাস অনুমান করেছিলেন যে সম্ভবত তাঁর ছেলে।
ব্ল্যাকবার্ন এবং অন্যান্য সংগীতবিদরা ১৪৬৪ সালের আগেও আন্না সম্পর্কিত সম্ভাব্য উল্লেখ খুঁজে পেয়েছেন। ব্ল্যাকবার্ন অনুমান করেছেন যে তিনি সম্ভবত সেই অল্প বয়স্ক ইংরেজি মহিলা ছিলেন যিনি ১৪৫৫ সালে ভেনিসে ১১ বছর বয়সী গ্যালিয়াজো সফোরজারকে বিনোদন দিয়েছিলেন। গ্যালিয়াজোর একজন শিক্ষককে তার বাবার কাছে একটি চিঠিতে উল্লেখ করা হয়েছিল যে ছেলের সম্মানের ভোজ অনুষ্ঠানে "অত্যন্ত উল্লেখযোগ্য গায়কদের মধ্যে একজন ইংরেজি মেয়ে যারা এত মধুর ও সাবলীলভাবে গেয়েছিল যেন এটি কোন মানুষের কণ্ঠ নয়। এটা ঈশ্বরিক বলে মনে হয়েছিল। " লুইস লকউড নোট (যেমন ব্ল্যাকবার্নও করেছেন) "আন্না, ক্যান্টেরিনা অ্যাংলিকা" ("আন্না, ইংরেজ গায়িকা") এর জন্য ১৪৬৫ সালে ফেরোরার ডিউক অফ বারোসো ডিস্টের আদালতে অর্থপ্রদানের রেকর্ড নোট করে (যেমন ব্ল্যাকবার্নও করেন)। এই ভিত্তিতে, জেমস হার এবং জন নাদাস প্রস্তাব দিয়েছিলেন যে আন্না ইংলিজ ফেরারার আদালতে অন্য একজন ইংরেজ সংগীতজ্ঞ রবার্টাস ডি অ্যাঞ্জেলিয়ার (ইংল্যান্ডের রবার্ট) আত্মীয় (স্ত্রী বা বোন) হতে পারেন, যাকে রবার্তো ইঙ্গলেস নামেও পরিচিত। রবার্টাস ১৪৫৪ থেকে ১৪৬৭ অবধি ফেরারার আদালতে ছিলেন এবং সান পেট্রিনিও ব্য্যাসিলিকার ম্যাজিস্ট্রেট ক্যান্টাস হিসাবে বোলগনায় যান। তিনি স্পষ্টতই ইংল্যান্ডে ফিরে আসার পরে ১৪৪৪ সাল পর্যন্ত তিনি বোলগনায় ছিলেন।
১০ করসো কোমো
১০ করসো কোমো হল ইতালির মিলানের একটি শপিং এবং ডাইনিং কমপ্লেক্স। এটি আউটলেটগুলিকে একত্রিত করে যা শিল্প, ফ্যাশন, সঙ্গীত, নকশা, রন্ধনপ্রণালী এবং সংস্কৃতির কাজগুলি দেখায় এবং বিক্রি করে। এটি ১৯৯০ সালে চিত্রশালার আয়োজক এবং প্রকাশক কার্লা সোজানি দ্বারা প্রতিষ্ঠিত হয়েছিল।
২০২১–২২ উগান্ডা ক্রিকেট দলের নামিবিয়া সফর
উগান্ডা পুরুষ ক্রিকেট দল ২০২২ সালের এপ্রিল মাসে তিনটি টোয়েন্টি২০ আন্তর্জাতিক (টি২০আই) ও দুটি অনানুষ্ঠানিক একদিনের ম্যাচ খেলার জন্য নামিবিয়া সফর করে। সিরিজের সবগুলো ম্যাচ ভিন্টহুকের ইউনাইটেড মাঠে খেলা হয়। ২০২১ সালের সফরের পর এটি ছিল উগান্ডার দ্বিতীয় নামিবিয়া সফর।
টি২০আই সিরিজে নামিবিয়া ২–১ ব্যবধানে জয়ী হয়। একদিনের ম্যাচের সিরিজটি ১–১ ব্যবধানে ড্র হয়।
দলীয় সদস্য
কার্ল বারকেনস্টক, লুই পিটারস ও সালোমন নুইয়োমা নামিবিয়ার হয়ে একদিনের ম্যাচের সিরিজে অংশগ্রহণ করেন।
প্রবঞ্চনা
প্রবঞ্চনা হল এমন বিবৃতি বা আচরণ সত্যকে গোপন করে এবং এমন বিশ্বাস, ধারণা বা চিন্তা প্রকাশ করে যা সত্য নয়। এটি সাধারণত ব্যক্তিগত লাভ বা সুবিধার জন্য করা হয়। প্রবঞ্চনায় কপটতা, প্রজ্ঞাপন, ভাবভঙ্গি, বিক্ষেপ, ছদ্মবেশ বা প্রচ্ছন্নতা অন্তর্ভুক্ত থাকে। ভ্রান্ত বিশ্বাসের ক্ষেত্রে এতি আত্মপ্রবঞ্চনা নামে পরিচিত। প্রভাবগতভাবে এটিকে প্রবচনা, প্রতারণা, বিশ্বাসঘাতকতা, অতীন্দ্রিকরণ, চতুরি বা কৌশল বলা যায়। প্রবঞ্চনা সম্বন্ধযুক্ত অন্যায়ের প্রতিনিধি যা সম্বন্ধযুক্ত সঙ্গীদের মধ্যে বিশ্বাসঘাতকতার মনোভাব এবং অবিশ্বাস তৈরি করে। প্রবঞ্চনা সম্বন্ধের নিয়মাবলীকে ভঙ্গ করে এবং এটিকে প্রত্যাশার নেতীবাচক লঙ্ঘন হিসেবে বিবেচনা করা হয়। অধিকাংশ মানুষই বন্ধু, সম্বন্ধযুক্ত সঙ্গী এমনকি অপরিচিত ব্যক্তিদের বেশিরভাগ সময়ে সত্যবাদী হিসেবে প্রত্যাশা করেন। যদি মানুষেরা বেশিরভাগ কথোপোকথনকেই অসত্য হিসেবে বিবেচনা করেন, তাহলে বিশ্বাসযোগ্য তথ্য সংগ্রহের জন্য আলাপ-আলোচনা ও যোগাযোগে বিক্ষেপ ঘটানো প্রয়োজন। প্রবঞ্চনার একটি গুরুতবপূর্ণ অংশ প্রেম বা সম্পর্কযুক্ত সঙ্গীদের মধ্যে ঘটে থাকে।
প্রতারনা এবং অসাধুতা সামরিক মামলায় অন্যায় কিংবা কন্ট্যাক্ট নীতি জায়গা করে নেয় বা প্রতারণায় অভিযুক্ত অনেক মানুষ দ্বারা অপরাধমূলক পরিচালনার সংখ্যা বৃদ্ধি করতে পারে। এটি অস্বীকার এবং প্রবঞ্চনায় মানসিক যুদ্ধক্ষেত্র তৈরিতে গুরুত্বপূর্ণ ভূমিকা পালন করেছিল।
প্রকারভেদ
অনেক মানুষ মনে করেন যে তারা প্রবঞ্চনার ক্ষেত্রে দক্ষ, যদিও তাদের আত্মবিশ্বাস প্রায়সই ভুল প্রমাণিত হয়।
উদ্দেশ্য
আন্তঃব্যক্তিক প্রতারণা তত্ত্বের উপর ভিত্তি করে বুলার এবং বুর্গুন (১৯৯৬) প্রবঞ্চনার উদ্দেশ্য পৃথকীকরনে তিনটি শাখার প্রস্তাব করেন:
শনাক্তকরণ
সম্পর্যুক্ত সঙ্গীদের মধ্যে প্রবঞ্চনা সনাক্তকরণ অতীব কঠিন যদিনা সঙ্গী স্পষ্ট মিথ্যা কথা বলে কিংবা এমন কথা বলে যা অপর সঙ্গীর জানা সত্যের বিপরীত নির্দেশ করে। একজন সঙ্গীকে দীর্ঘ সময় ধরে প্রবঞ্চনা করা জটিল হলেও, সম্পর্যুক্ত সঙ্গীদের মধ্যকার দৈনন্দিন কথাকোপনে প্রায়শই প্রবঞ্চনা থাকে। প্রবঞ্চনা সনাক্তকরণ অত্যন্ত কঠিন কেননা প্রবঞ্চনা কোনো সম্পূর্ণ নির্ভরশীল প্রদর্শক নেই এবং আরেকটি উল্লেখযোগ্য কারণ হচ্ছে মানুষ সাধারনত প্রায়শই ডিফল্এ সত্য অবস্থায় উত্তর দেয়। যদিও প্রবঞ্চনা প্রবচকের উপর গুরুতর মানসিক বোঝা চাপিয়ে দেয়। তাকে অবশ্যই পূর্ববর্তী উক্তিগুলো মনে করতে হয় যাতে তার গল্প সামঞ্জস্যপর্ণ ও বিশ্বাসযোগ্য হয়। এর ফলে প্রবচকরা মৌখিক ভাবে বা অমৌখিকভাবে গুরুত্বপূর্ণ তথ্য ফাঁস করে দেয়।
প্রবঞ্চনা এবং তার সনাক্তকরণ একটি দুরুহ, অঘনিভূত এবং চিন্তন প্রক্রিয়া যা বার্তা আদান প্রদানের প্রসঙ্গের উপর নির্ভরশীল। আন্তঃব্যক্তিক প্রতারণা তত্ত্বের দাবি অনুযায়ী আন্তঃব্যক্তিক প্রতারণা প্রেরকের, যারা তথ্যকে বিকৃত করে সত্য পৃথক করে দেয় এবং প্রাপকের, যারা বার্তার নায্যতা প্রতিষ্ঠার প্রচেষ্টা করে, মধ্যকার পারস্পরিক প্রভাবের একটি প্রগতিশীল এবং পুনরাবৃত্তমূলক প্রক্রিয়া। একজন প্রবচকের কার্যকলাপ বার্তার প্রাপকের কার্যকলাপের সাথে সম্পর্কযুক্ত। এই বিনিময়ের সময়ই প্রবচক প্রবঞ্চনা সম্পর্কীয় মৌখিক বা অমৌখিক তথ্য ব্যক্ত করবে। কিছু গবেষণায় পাওয়া গেছে যে, প্রবঞ্চনা মূলক যোগাযোগের সাথে কিছু ইঙ্গিত সম্পর্কযুক্ত, কিন্তু পন্ডিতগণ বারংবার নির্ভরশীল প্রদর্শক হিসেবে এই ইঙ্গিত গুলোর কার্যকারিতা নিয়ে অসম্মতি প্রকাশ করেছেন। বিখ্যাত প্রবঞ্চনার গবেষক আল্ডারট ব্রিজ এটাও বলেছেন যে এমন কোনো নির্দিষ্ট ইঙ্গিত নেই যেটি কেবলমাত্র প্রবঞ্চনার সাথে সম্পর্কযুক্ত। পূর্বের উক্তি অনুযায়ী, প্রবঞ্চনার একটি নির্দিষ্ট আচরণগত প্রদর্শকের অস্তিত্ব নেই। তবুও, প্রবঞ্চনার সাথে সম্পর্কযুক্ত কিছু অমৌখিক আচরণ পাওয়া গেছে যা প্রবঞ্চনার সাথে সম্পর্কযুক্ত। ব্রিজ উদ্বোধন করেন যে এসকল ইঙ্গিতের একটি গুচ্ছ পর্যবেক্ষণ করা কোনো নির্দিষ্ট ইঙ্গিত পর্যবেক্ষণের তুলনায় প্রবঞ্চনার একটি বেশি নির্ভরযোগ্য প্রদর্শক।
মার্ক ফ্রাঙ্ক প্রস্তাব করেছেন যে মিথ্যা কথা বলতে সেচ্ছাকৃত সচেতন ব্যবহারের প্রয়োজন, আবার কথা শোনা এবং শরীরের অঙ্গভঙ্গি পর্যবেক্ষণ করা মিথ্যা শনাক্তকরণে গুরুত্বপূর্ণ গুননীয়ক। যদি কোনো প্রশ্নের উত্তরে বিশৃঙ্খলা, কথ্য সময়ের সল্প তা, শব্দের পুনরাবৃত্ত, এবং ত্রুটিপূর্ণ যৌক্তিক গঠন থাকে, তবে মানুষটির বক্তব্য মিথ্যা হাওয়ার সম্ভাবনা আছে। মৌখিক ইঙ্গিত যেমন কম্পাঙ্কের উচ্চতা ও ভিন্নতা প্রবঞ্চনার অর্থপূর্ণ ইঙ্গিত হতে পারে।
আশঙ্কা বিশেষভাবে মিথ্যাবাদীদের মধ্যে উত্তেজনার কারণ হয়, যা ঘন ঘন পলক ফেলা, প্রসারিত তারারন্দ্র, উক্তির বিশৃঙ্খলা, এবং উচ্চ কম্পাঙ্কের কন্ঠস্বর দ্বারা প্রকাশিত হয়। যেসকল মিথ্যাবাদীরা দোষী অনুভব করে তারা নিজেদেরকে প্রতারণামূলক যোগাযোগ থেকে দূরে রাখার প্রচেষ্টা করে, যা "কপটতার ইঙ্গিত" তৈরি করে। এগুলো মৌখিক কিংবা শারীরিক হতে পারে, যার মধ্যে অপ্রত্যক্ষ ভাবে কথা বলা এবং তাদের বর্তালাপের সঙ্গীর চোখে চোখ রাখার অক্ষমতা অন্তর্ভুক্ত। প্রবঞ্চনা মূলক কথাবার্তার আরেকটি ইঙ্গিত হলো বাকভঙ্গী নিজেই। স্ট্রিটার,ক্রাউস,গেল্লার,অলসন এবং আ্যপেল(১৯৭৭) এটি মূল্যায়ন করেছেন যে, ভীতি এবং ক্রোধ, প্রবঞ্চনার সাথে ব্যাপকভাবে সম্পর্কিত দুটি অনুভূতি, হতাশা ও তুলনায় অনেক বেশি উত্তেজনার কারণ এবং এটি উল্লেখ্য যে একজনের অনুভূত মানসিক চাপের সাথে প্রত্যক্ষভাবে সম্পর্কযুক্ত।
প্রচ্ছনতা
একটি ভৌত বস্তুর দর্শনের সীমানা ভঙ্গ করলে প্রায়শই প্রচ্ছনতা তৈরি হয়। এটি করতে সাধারণত যে পটভূমির সাথে বস্তুটি ছদ্মবেশে থাকবে, বস্তুটিকে সেই পটভূমির অনুরূপ রং করা হয়। প্রবঞ্চনামূলক অর্ধসত্যের ক্ষেত্রে, কিছু সত্যকে "লুকিয়ে" প্রচ্ছনতা তৈরি করা হয়।
সামরিক প্রচ্ছন্নতা এক প্রকার দর্শনের ছদ্মবেশ যা সামরিক প্রবঞ্চনার অন্তর্ভুক্ত।
ছদ্মবেশ
ছদ্মবেশ হলো এমন এক প্রকার প্রাদুর্ভাব যা অন্য কোনো ব্যক্তি বা বস্তুর পরিচয়ের প্রভাব তৈরি করে; একটি সুপরিচিত ব্যক্তির ক্ষেত্রে এটি প্রচ্ছন্ত নামেও পরিচিত। পাসিং এর জন্য কেবলমাত্র পোশাক এবং প্রকৃত বাকভঙ্গী গোপন করার তুলনায় আরো বেশ কিছু অন্তর্ভুক্ত।
উদাহরণ:
অবিভুত
উদাহরণ:
সরকার দ্বারা ব্যবহৃত প্রবঞ্চনা
সরকার দ্বারা ব্যবহৃত "প্রবঞ্চনা" শব্দটিকে সামরিক কার্যকলাপ ব্যতীত অন্য কোনো প্রেক্ষাপটে অসমর্থন করা হয়। যে সকল অর্থে সরকার প্রবঞ্চনা শব্দটি ব্যবহার করে সেটি হলো:
অনুকরণ
জীবতত্তিক পৃথিবীতে, অনুকরণের মধ্যে অন্য জীব বা প্রাকৃতিক উপাদানের সাথে সাদৃশ্যতার মাধ্যমে অজ্ঞাত  প্রবঞ্চনা অন্তর্ভুক্ত। উদাহরণস্বরূপ, প্রাণীরা চক্ষু, শ্রবণ এবং অন্যান্য মাধ্যমে শিকারী বা শিকারকে প্রতারণা করে।
উদ্ভাবন
এটি হলো এমন কিছু যা অন্য কিছুর মত মনে হলেও সেটা নয়। এটি সাধারণত একটি প্রতিদ্বন্দ্বীকে তার নিজস্ব সম্পদ প্রকাশন, বিপন্ন বা বিমুখ করতে উৎসাহ প্রদানের জন্য করা হয় (যেমন, একটি ফাঁদ)। উদাহরণস্বরূপ, দ্বিতীয় বিশ্ব যুদ্ধে, Allies সাধারণত কাঠের তৈরি ফাঁপা ট্যাংক ব্যবহার করে জার্মান পরিদর্শনকারী বিমানগুলোকে ভ্রান্তির ছলে মনে করতো যে বিশাল অস্ত্রের একক এক স্থানে যাচ্ছে যখন আসল ট্যাঙ্ক গুলো গুপ্তভাবে উদ্ভাবিত "কৃত্রিম" ট্যাঙ্ক গুলো থেকে দূরের কোনো স্থানে চলে যেত। নকল বিমান এবং বিমানাঙ্গও তৈরি করা হযেছিল।
বিক্ষেপ
প্রলোভন দেখিয়ে বা অন্য কোনো লোভনীয় কিছু প্রস্তাব করে সত্য থেকে কারো লক্ষ্য সরানো যাতে গোপনীয় বস্তু থেকে মনোযোগ সরানো যায়। উদাহরণস্বরূপ, একটি নিরাপত্তা কোম্পানি প্রকাশ্যে ঘোষণা করে যে এটি সোনা র বিশাল সংগ্রহ একটি নির্দিষ্ট পথে নিয়ে যাবে, কিন্তু প্রকৃতপক্ষে অন্য পথে নিয়ে যাওয়া হলো। একটি সামরিক একক কোনো বিপদজনক অবস্থান থেকে বের হওয়ার প্রচেষ্টায় নকল হামলা বা প্রস্থানের ভান করতে পারে, যদিও প্রকৃতপক্ষে তাদের অন্য উদ্দেশ্য রয়েছে।
১৭ শতাব্দীর একটি গল্পের সংগ্রহ, "দ্য বুক অফ সুইন্ডলস" রচনাটি তে ঝ্যাং ইঙ্গু চীনে র উদ্ভাবনকে নিয়ে বেশ কয়েক প্রকার প্রলোভন ও পরিবর্তন এবং প্রতারণার উপায় আছে।
রোমান্টিক সম্পর্কে
রোমান্টিক সম্পর্কের ক্ষেত্রে প্রতারণা খুবই সাধারণ এবং ৯০ শতাংশের বেশি মানুষই অন্তত একবার নিজের সঙ্গীর কাছে মিথ্যা কথা বলার বা সত্য লুকায়িত করার শিকার করেছে।
সামাজিক গবেষণায়
সামাজিক বিজ্ঞানের কিছু পদ্ধতিতে, বিশেষ করে মনোবিজ্ঞানে, প্রবঞ্চনা রয়েছে। গবেষকরা ইচ্ছাকৃত ভাবে অংশগ্রহণকারীদের পরীক্ষণের প্রকৃত বৈশিষ্ট্য সম্পর্কে ত্রুটিপূর্ণ তথ্য প্রদান করে। স্ট্যানলি মিলগ্রম ১৯৬৩ সালে পরিচালিত পরীক্ষায় গবেষকেরা অংশগ্রহণকারীদের বলেন যে তারা স্মৃতিশক্তি ও শিক্ষা সম্পর্কিত একটি বৈজ্ঞানিক গবেষণায় অংশগ্রহণ করছে। কিন্তু আসলে গবেষণাটি অংশগ্রহণকারীদের আদেশ অনুসরণের আগ্রহ পর্যবেক্ষণ করছিল, এমনকি যখন অন্যকে কষ্ট দেওয়া হয়েছে। পরীক্ষণের সমাপ্তি হলে অংশগ্রহণকারীদের পরীক্ষণের প্রকৃত বৈশিষ্ট্য সম্পর্কে অবগত করা হয়, এবং এটি নিশ্চিত করা হয় যাতে অংশগ্রহণকারীরা ভালো অবস্থায় গমন করে। প্রবঞ্চনার ব্যবহার গবেষণার নৈতিকতা সম্পর্কে বেশ কিছু সমস্যা উত্থাপন করে এবং এটি আমেরিকান মানবিক সংস্থা র মতো পেশাগত সংস্থা দ্বারা কঠোরভাবে নিয়ন্ত্রণ করা হয়।
মনোবিজ্ঞান গবেষণায়
মনোবিজ্ঞান গবেষণায় প্রায়শই প্রকৃত উদ্দেশ্য সম্পর্কে অংশগ্রহণকারীদের প্রতারণা করা হয়। এটি যৌক্তিক কেননা মানুষ নিজেস্ব উপস্থাপন নিয়ে অন্যদের কাছে (এবং নিজের কাছে) সংবেদনশীল এবং এই আত্মচেতনা কোনো গবেষণার বহির্গত পরিবেশে (যেখানে তাদেরকে যাচাই করার কোনো অনুভূতি থাকে না) তাদের প্রকৃত আচরণের প্রকৃতিকে হস্তক্ষেপ বা বিকৃতি করতে পারে। উদাহরণস্বরূপ, যদি কোনো মনোবিদ শিক্ষার্থীদের নকল করার পরিস্থিতি সম্পর্কে জানতে চায়, সরাসরি "কত ঘন ঘন তুমি নকল করো?" প্রশ্নটি করলে উচ্চ শতাংশই "সমাজের কাম্য" উত্তর দিবে এবং গবেষক কোনোভাবেই উত্তরগুলো সঠিকতা যাচাই করতে পারতো না। সাধারণত, তখন, মানুষকে শুধু প্রত্যক্ষভাবে জিজ্ঞেস করা তারা কি কাজ কত বেশি করে অপ্রযোজ্য এবং অতি সরল হয়ে উঠে। এজন্য গবেষকেরা প্রবঞ্চনা ব্যবহার করে আগ্রহের আসল ক্ষেত্র থেকে অংশগ্রহণকারীদের বিক্ষেপ করেন। এই প্রক্রিয়ায় অংশগ্রহণকারীরা নিজের উত্তরপত্র জমা দেওয়ার পূর্বে অন্য অংশগ্রহণকারীর উত্তরপত্র (সম্ভবত সজ্ঞানমূলক ভাবে অতি সঠিক) দেখার (তাদের মতে গোপনীয়ভাবে) সুযোগ তৈরি করে দেওয়া যেতে পারে। এই এবং অন্যান্য প্রবঞ্চনা নির্ভর গবেষণায় পরিশেষে অংশগ্রহণকারীদের আসল উদ্দেশ্য সম্পর্কে জানতে হবে এবং প্রবঞ্চনার প্রয়োজনীয়তা বোঝাতে হবে।(এটি ডিব্রিফিং নামে পরিচিত) এছাড়াও গবেষণার শেষে অংশগ্রহণকারীদের উপসংহার এবং ফলাফল সম্পর্কে অবগত করা বাধ্যতামূলক ।
যদিও আমেরিকান মনোবিজ্ঞান সংস্থা দ্বারা অনুমোদিত এবং সাধারণত ভাবে ব্যবহৃত, মনোবিজ্ঞান গবেষণার পরিক্ষণে প্রবঞ্চনার ব্যবহার হাওয়া উচিত নাকি না সেটি একটি বিতর্কের বিষয়। প্রবঞ্চনার বিপক্ষে এটি ব্যবহারের নৈতিকতা এবং পদ্ধতিগত সমস্যাকে যুক্তি হিসেবে প্রকাশ করা হয়। ড্রেসার (১৯৮১) উল্লেখ করেন যে, নৈতিকতার দিক থেকে, গবেষকরা পাত্রকে গবেষণায় ব্যবহার করতে পারবে যদি সে জ্ঞাত সম্মতি প্রদান করে। কিন্তু বৈশিষ্ট্যগত কারণে, একজন গবেষক প্রবঞ্চনা পরীক্ষণ করলে পরীক্ষণের প্রকৃত উদ্দেশ্য প্রকাশ করতে না পারায় অংশগ্রহণকারীর সম্মতি অজ্ঞাত রয়ে যায়। মিলগ্রম (১৯৬৩) আনুগত্যের পরিক্ষণে প্রবঞ্চনার ব্যবহারকে বাউমৃণ্ড (১৯৬৪) সমালোচনা করে বলেন যে, প্রবঞ্চনা অন্তর্গত বিশ্বাস এবং পাত্রের সেচ্ছাসেবক হিসেবে অংশগ্রহণের মাধ্যমে আনুগত্যের যথাযথ সুবিধা গ্রহণ করা হয়।
ব্যবহারিক দৃষ্টিভঙ্গী থেকে, প্রবঞ্চনার কিছু পদ্ধতিগত সমস্যা রয়েছে। অর্টমান এবং হার্ত্বিগ (১৯৯৮) উল্লেখ করেন, " প্রবঞ্চনা সতন্ত্র ল্যাব এবং পেশার মর্যাদায় গভীরভাবে প্রভাব ফেলে, যা অংশগ্রহণকারীর সমারহকে কুলষিত করে দেয়। যদি পরিক্ষণে অংশগ্রহণকারী ব্যক্তিরা গবেষকের প্রতি সন্দেহভাজন হলে, তারা সাধারণ পরিস্থিতির তুলনায় ভিন্ন আচরণ করবে, যা পরীক্ষণের নিয়ন্ত্রণকে কুলষিত করে। যারা প্রবঞ্চনা সমর্থন করে তারা উল্লেখ করেন যে, " সামাজিক সমস্যা সমাধানে পরীক্ষণের প্রয়োজনীয়তা এবং পরীক্ষণের অংশগ্রহণকারীর মর্যাদা ও অধিকার রক্ষার প্রয়োজনীয়তা"- এর মধ্যে প্রতিনিয়ত বিবাদ চলছে। তারা এটাও উল্লেখ করেন যে, কিছু ক্ষেত্রে নির্দিষ্ট তথ্য সংগ্রহের জন্য প্রবঞ্চনা একমাত্র উপায় এবং পরীক্ষণে প্রবঞ্চনা সম্পূর্ণ নিষিদ্ধ করা হলে এটি "গবেষকদের গুরুতর গবেষণার বিস্তারিত ক্ষেত্র পরিচালনা থেকে বিরত রেখে মর্মান্তিক পরিণাম তৈরি করবে"।
এছাড়াও, এটি পাওয়া গেছে যে, প্রবঞ্চনা পাত্রদের জন্য ক্ষতিকর নয়। ক্রিস্টেনসেনের (১৯৮৮) সাহিত্যের সমালোচনায় পাওয়া গেছে যে, " পরীক্ষণের অংশগ্রহণকারীরা এটিকে তাদের ক্ষতি হিসেবে বিবেচনা করে না এবং ভ্রান্টিকর পরিচালনায় কিছু মনে করে না।" এমনকি, যারা প্রবঞ্চনা নির্ভর পরিক্ষণে অংশগ্রহণ করে তারা প্রবঞ্চনা বিহীন পরীক্ষায় অংশ্রহণকারী দের তুলনায় "অভিজ্ঞতাটি উপভোগ করেছে বলে দাবি করেছে এবং শিক্ষামূলক উন্নতি মনে করে।" পরিশেষে, এটাও প্রস্তাব করা হয়েছে যে প্রবঞ্চনার প্রকৃতির তুলনায় প্রবঞ্চনা কে অনৈতিক মনে করার মূল কারণ হিসেবে প্রবঞ্চনা নির্ভর পরীক্ষায় অপ্রীতিকর আচরণ বা প্রবঞ্চনা নির্ভর পরীক্ষার অপ্রীতিকর ফলাফলকে ধরা হয়।
দর্শনে
আধুনিক দর্শনে প্রবঞ্চনা একটি আবৃত বিষয়। ১৬৪১ সালে দেকার্তে সের রচিত মেডিটেশন স প্রকাশিত হয়, যেখানে তিনি ডিউস ডিসপ্তর ধারণার পরিচিতি দেন, এমন এক সত্ত্বা যে চিন্তাশক্তি সম্পন্নদের সত্যতা সম্পর্কে প্রতারিত করার ক্ষমতা ধারণ করে। এই ধারণাটি তার অতিশয়োক্ত সন্দেহের অংশ হিসেবে ব্যবহার করা হয়েছে, যেখানে একজন সন্দেহের সম্ভাব্য সকল কিছুকেই সন্দেহ করার সিদ্ধান্ত নেয়।ডিউস ডিসপ্তর হলো তথাকথিত সন্দেহপ্রবণ যুক্তির একটি প্রধান অবলম্বন, যার তাৎপর্য হলো আমাদের বাস্তবতার জ্ঞানকে প্রশ্ন করা। এই যুক্তির মুলবিন্দু হলো, আমাদেরকে প্রতারণা করা সম্ভব বিধায় আমাদের জানা সকল কিছুই ভুল হতে পারে। স্ট্যানলি ক্যাভেল যুক্তি উপস্থাপন করেন যে, সকল সন্দেহের মূল এই প্রতারণার ভয়ের মধ্যে রয়েছে।
ধর্মে
ধার্মিক আলোচনায় প্রবঞ্চনা একটি সাধারণ বিষয়। কিছু উৎস প্রবঞ্চনার সাথে ধার্মিক লেখনীর আচরণের উপর মনোযোগী। কিন্তু, অন্য উৎসগুলো ধর্ম দ্বারা তৈরি প্রবঞ্চনার উপর মনোযোগী। উদাহরণস্বরূপ, রায়ান মাকনাইট হলো ফাইথলিকস নামক একটি সংস্থার প্রতিষ্ঠাতা। তিনি বলেছেন যে এই সংস্থার "উদ্দেশ্য হলো ধর্মের কিছু ক্ষেত্রে উপস্থিত প্রবঞ্চনা ও মিথ্যা এবং অনৈতিক আচরণের পরিমাণ হ্রাস করা।"
খ্রীষ্ট ধর্ম
পুরো বিশুদ্ধ দিক থেকে, খ্রিস্ট ধর্ম সত্যের সন্ধানে উৎসাহিত করে। কিন্তু, বাস্তবিকভাবে, অধিকাংশ খ্রিস্টানই হয়ত প্রবঞ্চনামূলক নয়ত সমস্যাযুক্ত হিসেবে পরিচিত। একজন সুপরিচিত রাজনৈতিক বক্তৃতা লেখক মাইকেল গ্রেসন বলেছিলেন যে ধর্মপ্রচারকরা "ধর্ম প্রচারণাকে ধর্মান্ধতা, স্বার্থপরতা ও প্রবঞ্চনার সাথে সম্পর্ক যুক্ত মনে করেন।" তার উক্তিগুলো এমন ধর্ম প্রচারকদের উদ্দেশ্য করা বলা হয়েছিল যারা ট্রাম্প কে সমর্থন করে।
ইসলাম ধর্ম
ইসলাম ধর্মে স্রষ্টাভীতি ধারণাকে প্রায়শই অনুমোদিত প্রবঞ্চনা হিসেবে অনুধাবন করা হয়। নিউ জার্সি তে বাস্কিং ব্রিজ নামক একটি শহরে তাইয়্যার ধারণা ব্যবহার করে একটি মসজিদ তৈরি হওয়া থেকে বিরত রাখা হয়েছিল। এই কলহ বছরের পর বছর ধরে দীর্ঘস্থায়ী থাকে। আরেকটি সংশ্লিষ্ট গল্পে, নিউজউইক-এর একজন সাংবাদিক ইয়ান উইলকি ব্যাক্ত করেছেন যে তাকিভ্যা একটি প্রমাণ যে আসাদ সিরিয়া র মানুষদের উপর রাসায়নিক অস্ত্র ব্যবহার করেছিল।
আইনে
আইন গত কারণে, প্রবঞ্চনা এক প্রকার অন্যায় যেটি তথ্যের ভ্রান্টিকর বর্ণনা করা, এমনকি তথ্য টি ভুল হিসেবে জানা সত্ত্বেও(বা সত্যে বিশ্বাস না করা এবং বিষয়টির সত্যতা সম্পর্কে উদাসীন থাকা) এবং প্রাপককে এটির উপর নির্ভরশীলতা তৈরি করা এবং এটির উপর নির্ভর করে ক্ষতির প্রতিক্রিয়া তৈরি করা। চুক্তি র আইনের ক্ষেত্রে(ভ্রান্তিকর বর্ণনা হিসেবে পরিচিত, বা সতর্কভাবে, প্রতারণামূলক ভ্রান্তিকর বর্ণনা), বা প্রতারণার উপর ভিত্তি করে অপরাধীর শাস্তির ক্ষেত্রে আইনগত ব্যবস্থায় প্রবঞ্চনার স্থান রয়েছে।
মাইফ্রিক্যামস
মাইফ্রিক্যামস (এমএফসি) একটি মার্কিন ওয়েবসাইট, যা মডেলদের সরাসরি ওয়েবক্যাম পারফরমেন্স প্রদর্শন করে, সেখানে থাকে নগ্নতা এবং যৌন কার্যকলাপ, প্রায়শই স্ট্রিপটিজ ও প্রেমমূলক আলাপ থেকে শুরু করে যৌন খেলনার সাথে হস্তমৈথুন দেখানো হয়ে থাকে।
ইতিহাস
মাইফ্রিক্যাম মাঝে মধ্যে মডেলদে জন্য বিশেষ সুবিধার্থ বিভিন্ন ইভেন্টের আয়োজন করে থাকে। উদাহরণস্বরূপ, জানুয়ারী ২০১৯ সালে সংস্থাটি কেবল মডেলদের জন্য একটি প্রাইভেট কনসার্টের ব্যবস্থা করেছিল, যাতে রেপার কার্ডি বি পারফর্ম করেছিল।
গুগল ট্রেন্ডসয়ের হিসেব অনুযায়ী বিগত পাঁচ বছর ধরেই মাইফ্রিক্যাম অনুসন্ধান করা লোকেদের সংখ্যায় ক্রমান্বয়ে অবনতি লক্ষ্য করা যায়।
ডায়াক
ডায়াক (DIAC) একধরনের ডায়োড, যেটি শুধুমাত্র এটির ব্রেক ওভার বিভবের পর তড়িৎ প্রবাহকে পরিচালিত করে। এটি VBO তে মূহুর্তের মধ্যে পৌঁছাতে পারে। উক্ত শব্দটি diode for alternating current এর সংক্ষিপ্ত রূপ।
থাম্ব|250x250px|ডায়াকের তিনটি স্তর।
যখন ব্রেকডাউন ঘটে, তখন ডায়োড ঋণাত্মক গতিশীল রোধক অঞ্চলে প্রবেশ করে। ফলে ডায়োডের আড়াআড়িতে বিভব ঘাটতি হ্রাস পায় এবং সাধারণত ডায়োডে তীক্ষ্ণভাবে তড়িৎ প্রবাহের বৃদ্ধি ঘটে। যতক্ষণ পর্যন্ত এই যন্ত্রের বৈশিষ্ট্যের মাত্রার চেয়ে কম তড়িৎ প্রবাহের ঘাটতি না হবে, ততক্ষণ পর্যন্ত ডায়োডে সঞ্চালন অবস্থা বজায় থাকে, আর এটিকে "ধারণকৃত তড়িৎ প্রবাহ" (Holding Current) IH বলা হয়। এই মানের নিচে ডায়োড উচ্চ রোধকে ফিরে আসে, আর এটি সঞ্চালনহীন অবস্থা। এটির আচরণ দ্বিমুখী, অর্থাৎ তড়িৎ প্রবাহের উভয় দিকের জন্য এটির কার্যক্রম অপরিবর্তিত থাকে। অধিকাংশ ডায়াকের তিন স্তরের গঠনের সাথে ব্রেক ওভার ভোল্টেজ ৩০ ভোল্টের কাছাকাছি থাকে। এগুলির আচরণ নিয়ন বাতির মত, কিন্তু এটি আরো সূক্ষ্মভাবে নিয়ন্ত্রণ করতে পারে এবং কম বিভবেও সঞ্চালিত হয়। ডায়াকে কোনো গেট প্রান্ত নেই, তাই এটি অন্য থাইরিস্টরের চেয়ে আলাদা, যেগুলিতে সাধারণত ট্রিগার ব্যবহৃত হয়, যেমন ট্রায়াক। কোয়াড্রাকের মত কিছু ট্রায়াকে এই উদ্দেশ্যে ট্রায়াকের গেট প্রান্তের সাথে সিরিজে অভ্যন্তরীণভাবে সংযোজিত ডায়াক রাখা হয়। এছাড়াও ডায়াকের ভারসাম্যপূর্ণ বৈশিষ্ট্যরেখার কারণে এটিকে "প্রতিসম ট্রিগার ডায়োড" বলা হয়। যেহেতু ডায়াক দ্বিমুখী যন্ত্র, তাই এটির প্রান্তসমূহকে অ্যানোড এবং ক্যাথোড না বলে বরং A1 এবং A2 অথবা প্রধান প্রান্ত MT1 এবং MT2 বলা হয়।